# שו"ת נושא מס 17- עיקרון הגבלת השלטון

1. עיקרון הגבלת השלטון והפרדת רשויות

1. בתכנית טלוויזיה נערך דיון, שבו מספר נציגים דנו בנושא הרשתות החברתיות. אחד המשתתפים אמר בדיון, כי הרשתות החברתיות הן עניין מבורך בדמוקרטיה. לטענתו, בימים עברו הציבור הכללי לא הצליח להבין כיצד מתנהל השלטון, לאן מועברים הכספים ואיך מחולק התקציב. בשנים האחרונות, מאז צמחו הרשתות החברתיות באינטרנט, הציבור יכול לעקוב בצורה קלה ונעימה, ברורה ושקופה אחר התנהלות של הממשלה והכנסת ולבקר את פעילותן. הציבור יכול לשוחח עם חברי כנסת מהקואליציה או מהאופוזיציה באופן ישיר ולהעלות טענות. לדבריו, הרשתות החברתיות מסייעות מאוד במימוש אחד מעקרונות הדמוקרטיה.
- ציין והצג את העיקרון הדמוקרטי שממומש בעקבות הרשתות החברתיות. הסבר כיצד עיקרון זה בא לידי ביטוי בקטע.

**2. (שאלה 17, בגרות קיץ תשע"ח)** באחת ממדינות אירופה החליטה הממשלה לשחרר מבתי הכלא אסירים שנגזרו עליהם עונשים של עד חמש שנות מאסר באשמת שחיתות. לדברי דובר הממשלה המהלך נועד להקל את הצפיפות בבתי הכלא. החלטת הממשלה עוררה מחאה נרחבת ואזרחים רבים יצאו להפגין נגד החלטה זו. המפגינים דרשו לבטל את ההחלטה בטענה שהממשלה מנצלת לרעה את סמכויותיה. לדבריהם, על הממשלה לפעול למניעת שחיתות ולא לשחרר פושעים מן הכלא.

- ציין והצג **עקרון דמוקרטי**שהתממש בפעילות של האזרחים. הסבר כיצד עיקרון זה בא לידי ביטוי בקטע.

**3.** קול קורא של משרד התיירות המזמין מוסדות להשכלה גבוהה לערוך עבורו מחקרים אקדמיים אוסר על מוסד שיחתום על חוזה עם המשרד לבקר את מדינת ישראל או את הממשלה. במסמך נכתב: "במסגרת תקופת חוזה זה, המוסד לא יבקר את מדיניות המשרד בכלל או של הממשלה, בנושאי כלכלה, מדיניות כלכלית וכיוצא בזה, במסיבת עיתונאים, בראיון עיתונאי, בנאום במקום פומבי, בשידור, בעיתון או בספר". בעקבות פרסום העניין בכלי התקשורת, הורה שר התיירות להוריד את הסעיף מהמסמך.

- ציין והצג את **העיקרון הדמוקרטי** שנפגע עקב דרישת משרד התיירות. הסבר כיצד עקרון זה בא לידי ביטוי בקטע.

**4.** ועדת השרים לענייני חקיקה (שהיא חלק מהממשלה כמובן) עצרה כמעט את כל הצעות החוק הפרטיות שהוגשו בכנסת הנוכחית (הכנסת ה-20). רק הצעת חוק פרטית אחת מתוך כל 33 הצעות חוק פרטיות שהוגשו בכנסת הנוכחית הפכה לחוק, כלומר 3% בלבד. לעומת זאת, כמעט כל הצעות החוק הממשלתיות שמאושרות בוועדת השרים לחקיקה עוברות גם את הליך החקיקה בכנסת.

- ציין והצג את **העיקרון הדמוקרטי** שנפגע עקב התערבות ועדת השרים בהצעות החוק הפרטיות. הסבר כיצד עקרון זה בא לידי ביטוי בקטע.

**5.** אחד מחברי הכנסת האשים את הממשלה בהכשלת הצעות חוק פרטיות, ובהסתרת מסמכים וחוות דעת מחברי הכנסת. חבר הכנסת אמר כי "מסמכים חשובים שמכינים אנשי המקצוע של משרד המשפטים ושל משרד האוצר חסויים מעיניהם של חברי הכנסת ומהציבור לקראת הדיונים על הצעות חוק בוועדות הכנסת השונות. כך נוצר מצב שחברי כנסת מהקואליציה מצביעים בהתאם לחוות הדעת הללו מבלי לקרוא אותם, וכך אין להצעות חוק פרטיות של חברי כנסת מהאופוזיציה שום סיכוי."

- ציין והצג את **העיקרון הדמוקרטי** שנפגע לפי דבריו של חבר הכנסת. הסבר כיצד אמצעי זה בא לידי ביטוי בקטע.

**6.** הצג את **שיטת הממשל הפרלמנטרית**. הצג את עיקרון הגבלת השלטון. הסבר כיצד **עקרון הגבלת השלטון** בא לידי ביטוי באמצעות שיטת ממשל זו.

1. אמצעי פיקוח וביקורת פורמאלים ולא פורמאלים

7. באחת ממדינות אירופה החליטה הממשלה לשחרר מבתי הכלא אסירים שנגזרו עליהם עונשים של עד חמש שנות מאסר באשמת שחיתות. לדברי דובר הממשלה המהלך נועד להקל את הצפיפות בבתי הכלא. החלטת הממשלה עוררה מחאה נרחבת ואזרחים רבים יצאו להפגין נגד החלטה זו. המפגינים דרשו לבטל את ההחלטה בטענה שהממשלה מנצלת לרעה את סמכויותיה. לדבריהם, על הממשלה לפעול למניעת שחיתות ולא לשחרר פושעים מן הכלא.

א. ציין הצג הסבר את העיקרון דמוקרטי שהתממש בפעילות של האזרחים.

ב. ציין הצג הסבר מהו אמצעי הפיקוח שבא לידי ביטוי בקטע.

8. בחור אתיופי אשר מתגורר מזה מס' שנים במדינה סיים לאחרונה לימודי רפואה בתחום הכירורגיה בהצטיינות. הנ"ל פנה לבית החולים רמבם בחיפה (ממשלתי) במטרה לקבלו לעבודה אך תשובת בית החולים היתה כי אין אפשרות להעסיקו במחלקות הכירורגיות לאור תפוסה מלאה של רופאים העוסקים בתחום זה. מבדיקה שביצה הבחור באתר בית החולים התברר לו כי דרושים 5 רופאים חדשים לעבודה מיידית במחלקות הכירורגיות של בית החולים וכי שניים מעמיתיו ללימודים (אשכנזים) פנו באותו זמן לבית החולים וקיבלו תשובה חיובית להעסקתם. אי לכך החליט להגיש תלונה נגד הנהלת בית החולים

א. ציין את הזכות נפגעה בכך שבית החולים נמנע להעסיק אדם למרות כישוריו הרלוונטיים.

ב. ציין והצג איזה מנגנון פיקוח רלוונטי (פורמאלי או בלתי פורמאלי) אליו יוכל האדם לפנות לשם שינוי החלטת בית החולים.

9. הצג שני מנגנוני ביקורת ופיקוח פורמאליים והסבר את אופן פעולתם.

10. הצג שני מנגנוני פיקוח וביקורת בלתי פורמאליים, והסבר את אופן פעולתם.

11. הסבר את חשיבותו של עקרון הפרדת הרשויות.

12.  **(שאלה 12, בגרות קיץ תשע"ח)** הצג את המושג **מבקר המדינה**. הצג את המושג **הפרדת רשויות.** הסבר כיצד הפעילות של מבקר המדינה מממשת את עקרון **הפרדת הרשויות**.

**13.** הצג את **עקרון הגבלת השלטון**. הצג את המושג מבקר המדינה. הסבר כיצד מוסד **מבקר המדינה** מממש עקרון זה.

**14.** הצג שתי דרכים באמצעותן יכול הפרלמנט להגביל את הממשלה.

תרגול נוסף :

15. מבקר המדינה פרסם דוח על תפקודה של הממשלה במבצע "צוק איתן". בכמה ממסקנותיו של הדוח נטען כי בכירים מהדרג הצבאי והמדיני ידעו על חומרת איום המנהרות בעזה, לא שיקפו לקבינט, ולא דאגו שצה"ל יכין תוכנית מבצעית. בעקבות הדוח התעורר דיון ציבורי בנושא.

* ציין והצג את **העיקרון הדמוקרטי** שבא לידי ביטוי בפרסום דוח מבקר המדינה. הסבר כיצד עיקרון זה בא לידי ביטוי בקטע.

16. להקת "כלבים נובחים" הוציאה שיר חדש לתחנות הרדיו. השיר עורר הד ציבורי רחב, בין היתר עקב המסר הנוקב שהפנה כלפי השלטון: "מושחתים נמאסתם, את העם אכזבתם".

ציין והצג את **סוג המנגנון לפיקוח וביקורת** שבא לידי ביטוי בשירה של להקת "כלבים נובחים". הסבר כיצד סוג מנגנון זה בא לידי ביטוי.